29/08/2013 | Administración LocalMunicipal
Santiago de Compostela
Participación Cidadá
Bases para a concesión de subvencións ás asociacións veciñais de Santiago de Compostela, para o exercicio 2013

Finalidade.- As presentes Bases teñen por obxecto a concesión de subvencións ás asociacións veciñais sen ánimo de lucro para o desenvolvemento durante o exercicio 2013 do programa de actividades de interese xeral, así como, para o mantemento, conservación e pequenas reparacións de infraestruturas para o desenvolvemento de ditas actividades. Obxecto.- Os proxectos presentado polas Asociacións de Veciños, xestionaranse directamente pola Asociación subvencionada, os destinatarios serán a poboación de todas as idades, debendo responder aos obxectivos de realizar proxectos de actividades de carácter festivo, recreativo ou similares que teñan relación directa coa Asociación. Serán subvencionables as actuacións en materias de interese xeral para os cidadáns, que de seguido se relacionan: 1. Gastos de actividades · Actuacións de carácter formativo-educativo (cursos de formación orientados a todas as idades, charlas, coloquios, conferencias.) · De carácter cultural, lúdico e tradicional, como excursións, Antroido, Magosto San Xoán. · Montaxe e desmontaxe de palcos e carpas. · Aluguer de material para as actividades. · Seguros de responsabilidade civil vinculados á realización das actividades. · De carácter informativo (publicacións periódicas propias da asociación). 2. Gastos de funcionamento. Estes gastos non poderán superar o 20% dos gastos do anterior apartado: · Pequenos arranxos e gastos de mantemento e conservación no local sociocultural municipal que usa a asociación( derivados do uso da asociación), e gastos de mantemento e conservación (auga, gas, electricidade, teléfono, combustible, material de limpeza, pequenos arranxos.) no caso de que sexa un local de titularidade da asociación de veciños. · · Gastos do teléfono móbil da asociación. · · Material funxible (folios, grampas, lapis.) Condicións.- Quedan excluídas do ámbito de aplicación da presente convocatoria as seguintes actividades: 1. Aquelas actuacións que obteñan subvención por parte doutro departamento deste concello e aquelas que pola súa natureza ou obxectivo poidan acollerse a outras convocatorias realizadas polo Concello de Santiago de Compostela ou non se encadren dentro do ámbito de actuación do Departamento de Participación Cidadá. 2. Aquelas que a xuízo da Comisión de Valoración teñan unha escasa relevancia e carezan de interese cultural, festivo, recreativo ou similar. A contía total que se destina a esta finalidade será de 64.800,00€ con cargo á aplicación orzamentaria 120 92402 48901/2013 – RELACIÓNS VECIÑAIS. OUTRAS TRANFERENCIAS NON NOMINATIVAS. O importe da subvención solicitada será do 80% do orzamento de gastos presentado pola asociación obxecto desta subvención, cun límite máximo de 1.900,00 € por solicitude. Os gastos derivados do funcionamento das asociacións non poderán superar o 20% dos gastos derivados da realización de actividades. Poderán acollerse a esta convocatoria de subvencións todas as asociacións veciñais sen ánimo de lucro do municipio de Santiago de Compostela que cumpran os seguintes requisitos: 1. Estar legalmente constituídas e domiciliadas no municipio de Santiago de Compostela e figurar inscritas no Rexistro Municipal de Asociacións do Concello de Santiago de Compostela, con anterioridade á publicación desta convocatoria.2. Carecer de ánimo de lucro.3. Estar ao corrente das súas obrigas fiscais coa Axencia Estatal da Administración Tributaria, a Tesourería Territorial da Seguridade Social, a Comunidade Autónoma de Galicia e co Concello de Santiago de Compostela, respectivamente.4. Non estar incurso en ningunha das prohibicións para obter a condición de beneficiario das subvencións previstas no artigo 10 da Lei 9/2007, do 13 de xuño, de subvencións de Galicia.5. Ter debidamente xustificados os gastos correspondentes a subvencións concedidas con anterioridade polo Concello de Santiago de Compostela.6. Ter presentado o orzamento, o balance económico do exercicio anterior, o programa anual de actividades, ou calquera outra modificación producida por motivo da celebración da súa asemblea xeral anual de socios ou por outros motivos previstos nos seus estatutos co fin de manter actualizado anualmente o Rexistro Municipal de Asociacións (arts.17.2 e 3 do Regulamento de Participación Cidadá). Serán obrigas dos beneficiarios das subvencións as sinaladas no artigo 11 da Lei 9/2007, do 13 de xuño, de subvencións de Galicia e ademais: a) Cumprir co obxectivo das actividades obxecto da subvención. b) Xustificar o cumprimento da finalidade da actividade obxecto da concesión da subvención c) Someterse ás actuacións de comprobación e control dos órganos competentes e aportar a información que lle sexa requirida d) Comunicar ao órgano concédente a solicitude e obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e en todo caso, con anterioridade á xustificación da aplicación dos fondos percibidos. e) Non modificar a programación das actividades sen coñecemento e autorización expresa da Comisión Avaliadora. f) Facer constar en toda a publicidade e difusión do programa subvencionado a colaboración do Concello, na forma que este estableza. g) Comunicarlle á concellaría de Participación Cidadá as datas e lugares definitivos das actividades. Destas obrigacións responderán as asociación solicitantes a través dos seus representantes legais, que serán os que firmen a solicitude. Se houbese cambios en dita representación, deberán comunicarllo ao departamento de Participación Cidadá e subrogaranse nas obrigacións indicadas nesta convocatoria. Considéranse gastos subvencionables aqueles que respondan á natureza da actividade subvencionada e se realicen con anterioridade á finalización do período de xustificación. Serán subvencionables os gastos correntes para o desenvolvemento das actividades tales como: alugueiros de material, gastos de transporte, gastos de pequenas reparacións, seguros, mantemento e conservación de bens propios ou alugados, adquisición de material non inventariable, subministros (auga, gas, electricidade, teléfono, combustible) e outros gastos diversos como publicidade, imprenta., quedando excluídos os gastos estruturais das entidades beneficiarias, como poden ser as nóminas de persoal. Non se subvencionarán os gastos inventariables. Todos estes gasto terán que corresponder ao ano 2013, desde o 1 de xaneiro ata o 11 de novembro de 2013.6.1- Lugar e prazo de presentación das solicitudes. As solicitudes poderán presentarse no Rexistro Xeral da Rúa Salvador Allende, 4 (zona das Galeras), ou nos Rexistros auxiliares do Concello de Santiago de Compostela (CERSIA ou CSC do ENSANCHE) ou ben utilizando os medios establecidos no artigo 38.4 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Será necesario remitir ao departamento de Participación Cidadá (CSCX O Ensanche, rúa Frei Rosendo Salvado, 14-16) unha copia da solicitude presentada nos rexistros. O prazo de admisión de solicitudes será de 20 días naturais, contados a partires do día seguinte ao da publicación destas Bases no Boletín Oficial da Provincia da Coruña. O modelo de solicitude facilitarase nos rexistros municipais e tamén poderá descargarse desde a web municipal.6.2- Documentación. As asociacións interesadas deberán acompañar á solicitude debidamente cuberta e asinada polo representante, a seguinte documentación: 1. Solicitude segundo as Bases da convocatoria (ANEXO I). a. Solicitante (Datos da asociación veciñal, datos a efectos de notificación e datos do representante da asociación veciñal). b. Importe da subvención solicitada. Gastos derivados das actividades e gastos derivados do funcionamento necesario para a realización das actividades. c. Certificación do acordo de solicitude e do nomeamento do representante. d. Certificación do número de socios da asociación veciñal. e. Declaracións xuradas: i. Declaración xurada de estar ao corrente das súas obrigas coa Axencia Tributaria, coa Comunidade Autónoma, co Concello e coa Seguridade Social. ii. Declaración do representante de non estar incurso en causas de incompatibilidade ou incapacidade para contratar e percibir subvencións da Administración Pública, e de aceptación das bases da convocatoria. iii. Declaración da entidade, asinada polo representante, de todas as axudas solicitadas, tanto as concedidas como as pendentes de resolución, para a mesma finalidade ante as administracións públicas e outros entes públicos ou privados. f. Memoria descritiva de actividades. Facendo especial referencia ós resultados obtidos, número de participantes.2. Fotocopia da tarxeta do CIF da asociación veciñal.3. Fotocopia compulsada dos estatutos da asociación.4. Fotocopia do NIF do representante/asinante da solicitude.5. Certificación orixinal dos datos bancarios. No caso de que a documentación relacionada nos puntos 2, 3 e 4, consten xa no Concello e non sexa preciso actualizala, non fará falla volver a presentala, de acordo co disposto no artigo 35. f) da Ley 30/1992, de 26 de novembro, de Réxime Xurídico das Administracións Públicas e do Procedemento Administrativo Común. A estes efectos, no informe adxunto á proposta de concesión farase constar tal circunstancia. A certificación orixinal dos datos bancarios deberá aportarse en todo caso. O importe da subvención solicitada nunca poderá superar o 80% do orzamento de gastos. O Concello poderá solicitar, se así fora oportuno para a resolución do procedemento, calquera outro documento que estime conveniente, así como a comprobación dos datos recollidos na solicitude. As compulsas de calquera documentación achegada en relación con estas Bases deberán realizarse por persoal do Concello de Santiago de Compostela. Calquera documentación que falte ou se presente defectuosa deberá ser corrixida no prazo máximo de 10 días hábiles dende a recepción do requirimento. Pasado este prazo de non ter corrixida a solicitude entenderase desestimada e arquivaranse no expediente sen máis trámite, trala resolución ditada nos termos previstos no art.71 da Lei de réxime xurídico das administracións públicas e do procedemento administrativo común.6.3- Asesoramento. As asociacións que o precisen poderán contar ata o día anterior de finalizar o prazo de presentación da solicitude coa asistencia técnica dos servizos de animación sociocultural da Rede de Centros do Concello. O procedemento para a concesión das subvencións previstas nas presentes Bases axustaranse ao establecido na Lei 30/1992, do 26 de novembro, de réxime xurídico das administracións públicas e do procedemento administrativo común e na Lei 9/2007, do 13 de xuño de subvencións de Galicia, así como, ao Decreto 11/2009, do 8 de xaneiro, polo que se aproba o Regulamento da Lei 9/2007.1) Presentadas as solicitudes no Rexistro Xeral da rúa Salvador Allende, 4 (zona de galeras) ou nos Rexistros auxiliares do Concello de Santiago de Compostela (CERSIA ou CSC do ENSANCHE) ou ben utilizando os medios establecidos no artigo 38.4 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, segundo o punto 4.1 destas bases, remitiránselle ao departamento de Participación Cidadá (CSCX O Ensanche, rúa Frei Rosendo Salvado, 14-16) aos efectos de levar a cabo a súa tramitación.2) A concellaría de Participación Cidadá realizará as actuacións que se sinalan nas presentes Bases.3) A Comisión de Valoración, constituída ao efecto, terá a seguinte composición: · Presidente: Concelleiro de Participación Cidadá ou persoa en quen delegue. · Vocais: i. Director da Rede de Centros Socioculturais ii. A Técnica de Programas Socioculturais iii. Un representante do Consello de Relacións Veciñais. · Secretario/a: Calquera persoal municipal designado ao efecto 4) De conformidade co establecido nas Bases de execución do Orzamento municipal, o órgano competente para resolver o procedemento é a Xunta de Goberno Local.5) Toda alteración das condicións tidas en conta para a concesión da subvención e, en todo caso, a obtención concorrente de subvencións doutras administracións públicas ou entidades poderá dar lugar á modificación da resolución da concesión. A concesión ou denegación da subvención así como a súa contía económica, efectuárase pola Comisión Avaliadora tendo en conta os seguintes criterios: PUNTUACIÓN MÁXIMA ------------------------------------------------------ 15 puntos. A contía que se concederá en concepto de subvención pola realización de actividades en ningún caso poderá exceder do 80% do custo total. As asociacións que teñan un máximo de 15 puntos poderán acadar ata un máximo de 1.900,00 €, e se non hai ningunha que chegue a eles, ás asociacións que obteñan o maior número de puntos. Para o resto, determinarase unha cantidade prorrateando proporcionalmente en función dos puntos obtidos tomando como referencia ata un máximo de 1.900,00 €. En todo caso a contía máxima desta subvención non poderá superar o 80% do proxecto ao que sexa de aplicación, financiando o outro 20% a asociación solicitante ben, con fondos propios ou mediante outras subvención públicas, que en ningún caso a contía total das axudas poderá superar o 100% do importe da actividade que se subvenciona. No caso de haber remanentes trala fase de xustificación, o órgano competente procederá ao prorrateo destes remanentes entre os beneficiarios da subvención, tendo en conta o importe global máximo destinado a esta subvención (64.800,00 €). A devandita proposta elevarase a Xunta de Goberno para a súa resolución antes do 18 de outubro de 2013. Unha vez aprobada a subvención será notificada aos interesados a través do departamento de Participación Cidadá do Concello. As subvencións aboaranse despois da xustificación dos gastos. Consideraranse gastos subvencionables aqueles que de maneira indubidable respondan á natureza da actividade subvencionada e se realicen con anterioridade á finalización do período de xustificación. A data límite de xustificación será o 11 de novembro de 2013. Poderán entregar xustificantes de pago con data desde o 1 de xaneiro ata o 11 de novembro de 2013. Concedida a subvención e para proceder ao seu cobro, os beneficiarios deberán presentar por rexistro a seguinte documentación acreditativa da realización do programa de actividades subvencionado: a) Certificación expedida polo secretario da asociación veciñal da relación de facturas clasificada; con identificación dos acredores, do conceptos de gastos e dos tipos de documentos, número de factura ou documento equivalente, importe e data completa de emisión. ANEXO II. b) Memoria xustificativa do cumprimento das condicións impostas na concesión da subvención con indicación das actividades, atendendo con especial interese ao número de participantes e dos resultados obtidos, debidamente asinada e con identificación do asinante (nome e apelidos, e cargo). ANEXO II c) Copia das facturas, axuntando a súa correspondente acreditación do pagamento mediante transferencia bancaria ou cheque. Excepcionalmente, para pagos en efectivo menores a 400€(IVE incluido) permitirase que na factura conste un “cobrado” ou “pagado”, no que debe figurar o nome e apelidos de quen o pon, o seu DNI, data, o cargo na empresa, o selo da mesma e a súa sinatura. d) Acreditación publicitaria da colaboración do Concello de Santiago de Compostela nas actividades obxecto de subvención (folletos informativos, boletíns, dípticos.) Todas as facturas deberán referirse a gastos do exercicio 2013. Independentemente da contía da subvención concedida haberá que xustificar a totalidade do orzamento do gasto que foi presentado no momento de solicitar a subvención. Os gastos deben cumprir co obxecto e finalidade da subvención. Os documentos presentados serán orixinais ou copias compulsadas. Considerase gasto realizado, segundo o artigo 31.2 da Lei Xeral de Subvencións, o efectivamente pagado con anterioridade á finalización do período de xustificación determinado pola norma reguladora de subvención. Polo tanto deberá acreditarse que se trata de gastos xa realizados e aboados. A data límite para xustificar a subvención concedida será o 11 de novembro de 2013. A xustificación será obxecto de informe e proposta do órgano xestor, elevándose a devandita proposta á Xunta de Goberno Local para a súa aprobación. No caso de non presentar a xustificación neste prazo, incoarase expediente de anulación do correspondente compromiso que conlevará á perda do dereito de cobro de subvención. Poderase autorizar o cambio de obxecto sempre que se manteña a finalidade da subvención previa solicitude razoada da asociación beneficiada. Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. A falta de presentación da documentación xustificativa no prazo suporá a perda da subvención e demais responsabilidades previstas na Lei Xeral de Subvencións Concello poderá dispor que se efectúen as comprobacións oportunas sobre a veracidade do datos presentados polos solicitantes, para unha mellor valoración das solicitudes e resolución do expediente. Os beneficiarios baixo a súa responsabilidade estarán obrigados a comunicar ao Concello a obtención de subvencións ou axudas para a mesma finalidade procedentes de calquera administración pública ou ente público ou privado. Así mesmo o beneficiario facilitará canta información lle sexa requirida polo Tribunal de Contas ou Consello de Contas. Os beneficiarios da subvención quedarán sometidos ás responsabilidades e réxime sancionador contidas no título IV da Lei Xeral de Subvencións. Disposicións derradeiras Primeira.- Calquera interpretación das bases reguladoras destas subvencións será realizada pola Comisión Avaliadora. Segunda.- Para o non previsto nas presentes Bases será de aplicación a Lei 38/2003 xeral de subvencións e o RD 887/2006 que aproba o regulamento de dita Lei, e na Lei 9/2007 de 13 de xuño de subvencións de Galicia. Terceira.- Esta convocatoria entra en vigor o día seguinte da súa publicación no Boletín Oficial da Provincia da Coruña. En Santiago de Compostela, a 31 de xullo de 2013. Francisco Javier Noya Iglesias Concelleiro de Participación Cidadá